Diari Oficial de la Generalitat Valenciana


Sumari del DOGV 4571, del 22-08-2003 (2003/9447)

Informació pública de les alternatives tècniques del programa per al desenvolupament de la unitat d'execució del sector UZI/2, la Llauria, de sòl detallat residencial, del vigent Pla General d'Ordenació Urbana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4571

Data del DOGV
:   22-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9447


Organisme emissor
:   Ajuntament de Castalla

Tipus de document
:   Anunci

Informació pública de les alternatives tècniques del programa per al desenvolupament de la unitat d'execució del sector UZI/2, la Llauria, de sòl detallat residencial, del vigent Pla General d'Ordenació Urbana. [2003/Q9447]
  
Mitjançant el Decret número 136, de data 19 de juny de 2003, esta Alcaldia ha resolt sotmetre a informació pública, pel termini de 20 dies, mitjançant un edicte publicat en un diari d'informació general editat a la Comunitat Valenciana i, posteriorment o simultàniament en el Diari Oficial de la Generalitat Valenciana, les dues alternatives tècniques del programa per al desenvolupament de la unitat d'execució del sector UZI/2, la Llauria, de sòl urbanitzable detallat residencial, del vigent Pla General d'Ordenació Urbana de Castalla, presentades per:
  
Primera alternativa: Andrés Jiménez Poveda, en representació de la mercantil Onil Urbana, SL.
  
Segona alternativa: Juan Luis Mira Mira, en nom i representació de la mercantil Mira Mira Urbana, SL.
  
El termini d'informació comptarà a partir de la publicació del present edicte en el Diari Oficial de la Generalitat Valenciana i durant este es podran presentar al·legacions i alternatives tècniques en concurrència.
  
Durant els cinc dies següents al venciment del termini anterior es podran presentar proposicions juridicoeconòmiques.
  
Les alternatives tècniques es presentaran a la vista amb la documentació expressada als apartats a) i b) de l'article 32 de la Llei 6/1994, Reguladora de l'Activitat Urbanística, acompanyades, si s'escau, de projectes complementaris. Les proposicions juridicoeconòmiques es presentaran en plica tancada amb la documentació esmentada als apartats c) i d) de l'article 32 ans esmentat.
  
Els terminis indicats anteriorment es prorrogaran per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta fiança per un import de 1.200 euros en la forma establida a la legislació de contractes administratius.
  
La pròrroga es farà constar a l'expedient, s'anunciarà al tauler d'edictes de l'ajuntament i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques es farà en la següent data hàbil a la conclusió del termini de cinc dies per a presentar-les i del seu desenvolupament s'alçarà acta sota la fe pública i davant de dos testimonis. Durant els 10 dies següents a este acte totes les actuacions seran objecte de consulta i al·legacions per les persones interessades.
  
Cosa que es publica perquè se'n prenga coneixement general en virtut de l'establit.
  
Mitjançant este anunci i de conformitat amb l'article 59.4 de la Llei 30/1992, de 26 de novembre, se cita els propietaris afectats que puguen resultar desconeguts, dels qui s'ignore el lloc de la pràctica de l'avís o bé intentat este no s'haja pogut practicar.